Diari Oficial de la Generalitat Valenciana


Sumari del DOGV 3513, del 09-06-1999 (1999/5457)

ORDRE de 27 de maig de 1999, de la Conselleria de Benestar Social, per la qual s'estableixen ajudes econòmiques pel sistema de bons i es regulen i convoquen bons multiserveis domèstics per a l'any 1999.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3513

Data del DOGV
:   09-06-1999

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1999/5457


Data del document
:   27-05-1999

Organisme emissor
:   Conselleria de Benestar Social

Tipus de document
:   Ordre

Descriptors 

:   * ajuda social
    * suport econòmic
    * servei social
    * assistència a domicili

ORDRE de 27 de maig de 1999, de la Conselleria de Benestar Social, per la qual s'estableixen ajudes econòmiques pel sistema de bons i es regulen i convoquen bons multiserveis domèstics per a l'any 1999. [1999/5457]
  
El Pla de Qualitat Assistencial Gerontològica, aprovat pel Govern Valencià, es planteja com a primer objectiu el foment d'iniciatives perquè les persones majors romanguen als seus llocs de residència.
  
Per a aconseguir aquest objectiu, ja hi ha programes que, bàsicament, persegueixen aquesta finalitat, com ara l'ajuda a domicili (implantada com una prestació bàsica en tots els ajuntaments), la tele-assistència o les ajudes a l'atenció d'ancians i d'ancianes des de l'àmbit familiar. No obstant això, encara hi ha llacunes d'assistència, ja que els programes actuals no són suficients per a cobrir totes les necessitats que sorgeixen quotidianament a una persona major que viu a la casa pròpia. A més, cal superar la idea que l'administració sols ha de cobrir les necessitats essencialment bàsiques ja que la qualitat de vida de les nostres persones majors necessiten una sèries de serveis més amplis dels que tradicionalment cobrien els serveis socials. Per aquest motiu, s'ha creat el Programa Bons Multiserveis Domèstics, que pel seu caràcter innovador, i ateses les característiques i les necessitats d'atenció de la ciutat d'Alacant, s'hi implantarà com a experiència pilot, per a ampliar-lo, en successives convocatòries, a unes altres llocs de la Comunitat Valenciana.
  
El Programa Multiserveis que estableix aquesta ordre intenta conciliar els dos plantejaments essencials descrits fins ara; d'una banda, el principi que s'estableix en el Pla de Qualitat Assistencial Gerontològica de fomentar la permanència a casa com a criteri essencial en l'atenció a les persones majors i, de l'altra, establir una alternativa vàlida i suficient per a aconseguir aquest objectiu en l'entorn més pròxim a la persona major.
  
Atés tot això, el Programa Multiserveis Domèstics busca els objectius següents:
  
1. Prestar una atenció integral en l'àmbit domèstic a les persones que viuen a soles, amb la qual cosa se'ls permet continuar en aquesta situació i millorar la qualitat de vida.
  
2. Cobrir totes les necessitats quotidianes que es presenten a una persona major que, tot i no tenir un grau de dependència personal important, pot desenvolupar-se amb un suport especial en determinades activitats, i a qualsevol persona amb una discapacitat física important però que pot viure a soles.
  
3. Evitar ingressos innecessaris i no desitjats a centres residencials quan siga possible proporcionar una atenció correcta i completa a les persones majors al seu entorn habitual.
  
4. Exercir una protecció social sobre determinades persones majors que necessiten un suport psicosocial, i un seguiment permanent.
  
5. Facilitar l'accés a serveis complementaris, necessaris per a una correcta qualitat de vida, i que de vegades són difícils d'obtenir per les persones majors.
  
Per tot això, i en virtut de les facultats atribuïdes pel Decret 37/97, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social
  
Ordene
  
Article 1. Objecte de les ajudes
  
L'objecte d'aquesta ordre és convocar ajudes per a l'any 1999, per al municipi d'Alacant, mitjançant el sistema Abonament/Multiserveis Domèstics, destinades a proporcionar atencions que satisfacen totes les necessitats que puguen sorgir en la vida quotidiana de les persones que, tot i no tenir un grau elevat de dependència de terceres persones, necessiten per a la seua vida habitual ajuda externa. Quan una persona acredite la necessitat d'aquests serveis i no dispose de mitjans econòmics suficients per a satisfer-la, la Generalitat Valenciana li proporcionarà l'import complementari per al pagament dels serveis mitjançant un bo mensual.
  
El Programa a què fa referència aquesta ordre s'iniciarà, amb caràcter experimental en aquest exercici, a la ciutat d'Alacant, i es farà extensiu, en posteriors convocatòries, a altres llocs de la Comunitat Valenciana.
  
Article 2. Tipologia dels serveis
  
Els continguts específics de les ajudes que s'estableixen en aquesta ordre són:
  
a) Servei de menjar a domicili
  
Consisteix en el repartiment a domicili de menjar (primer plat, segon plat i postres) supervisat per una persona experta en dietes. A més, es facilitaran a les persones usuàries els mitjans que garantisquen la correcta conservació dels aliments.
  
b) Neteja i manteniment de la casa
  
Aquest servei consistirà en la neteja setmanal de totes les dependències del domicili de la persona usuària, incloent-hi la compra de productes de neteja necessaris per a la realització d'aquest servei.
  
c) Serveis personals
  
Aquest servei consistirà en proporcionar l'endreç complet de les persones beneficiàries del Programa, en la realització de les recomanacions dietètiques necessàries, del bon ús dels aliments subministrats, d'assessorament en les tasques de la casa i d'emmagatzemament de productes al domicili.
  
d) Servei d'assessorament i de gestió
  
Aquest servei consistirà en la recollida i la presentació de documentació diversa que la persona beneficiària puga necessitar (per a la renovació de documents oficials, la realització de tràmits, etc.), la recollida de receptes, la compra i el lliurament de medicaments i de productes alimentaris-
  
També s'hi garantirà el desplaçament i la gestió per a la realització per terceres persones de manteniments i de reparacions a la casa, mitjançant personal qualificat. Aquests serveis es realitzaran en els casos que siga necessari i a petició de la persona usuària, i seran d'una hora mensual per cadascuna d'aquestes.
  
e) Servei de bugaderia
  
Aquest servei consistirà en la recollida i el repartiment a domicili de la roba blanca i de color, el rentat i el planxat d'aquesta, sense incloure-hi roba de rentat en sec.
  
El servei de recollida, de rentat i de repartiment es realitzarà una vegada a la setmana per persona usuària.
  
f) Servei de biblioteca i, si escau, de videoteca. Aquest servei consistirà en el préstec de llibre i/o de vídeos amb la petició prèvia de la persona usuària, sobre un catàleg confeccionat prèviament. Aquest servei tindrà una periodicitat d'una petició al més per persona usuària.
  
g) Tutela i orientació personal
  
Aquest servei consistirà en la potenciació per a la integració en el medi social en què habita. La persona professional que realitze aquest servei serà un treballador o una treballadora social, i s'hi podrà recórrer amb una freqüència màxima d'una vegada al mes.
  
h) Servei de tele-assistència 24 hores
  
Aquest servei estarà compost per un equip d'avisos instal·lat a la casa de la persona usuària i per una central de telefonades que atendrà les persones usuàries. A més es garantirà el desplaçament a la casa de la persona beneficiària del Programa d'una unitat mòbil per a resoldre qualsevol urgència davant dels supòsits de falta de resposta.
  
i) Podologia
  
Aquest servei es prestarà una vegada cada tres mesos per persona usuària.
  
j) Perruqueria
  
Aquest servei es prestarà una vegada al mes per cada persona usuària.
  
Article 3. Modalitats de la prestació
  
S'estableixen dues modalitats d'ajuda:
  
1. Modalitat de prestació bàsica a què tindran dret totes les persones beneficiàries:
  
Servei
  
menjars a domicili.
  
neteja i manteniment de la casa,
  
serveis personals,
  
bugaderia, i
  
tutela i orientació personal.
  
2) Modalitat de prestacions complementàries. Serà opcional i es concedirà quan s'obtinguen 35 punts o més en l'informe social recollit en l'annex II.
  
Servei
  
assessorament i gestió,
  
biblioteca i videoteca,
  
tele-assistència,
  
podologia, i
  
perruqueria.
  
Article 4. Prestació del servei
  
1. La prestació directa dels serveis que s'especifiquen en l'article 2 serà realitzada per una empresa de serveis contractada per la Generalitat Valenciana per al desplegament d'aquest Programa, mitjançant el concurs públic corresponent.
  
2. L'empresa adjudicatària haurà de prestar el servei d'acord amb els criteris que s'estableixen en el plec de clàusules d'explotació que regeix el concurs i la posterior adjudicació del contracte de gestió integral del servei d'atenció a domicili mitjançant el sistema Abonament/Multiservei Domèstic, haurà d'acceptar les tarifes i les condicions que s'hi establisquen i prestar el servei a qui s'haja concedit l'ajuda, bé en una modalitat o en ambdues.
  
3. L'empresa estarà obligada a comunicar a la Direcció General de Serveis Socials qualsevol incidència que es produïsca en la prestació del servei amb cadascuna de les persones beneficiàries.
  
4. Amb la finalitat d'assegurar la qualitat dels serveis oferits, l'empresa adjudicatària estarà obligada a disposar de personal amb qualificació suficient per a atendre aquestes persones beneficiàries.
  
Article 5. Requisits generals de les persones beneficiàries
  
1. Persones majors de 60 anys que visquen a soles o amb la seua parella, i que hagen acabat la seua activitat laboral. Excepcionalment s'hi tindran en compte persones majors de 60 anys que tinguen fills o filles discapacitats a càrrec seu el grau de discapacitat dels quals siga igual o superior al 75%, d'acord amb allò previst en el Reial Decret 383/84, d'1 de febrer, en el qual s'estableix i es regula el sistema especial de prestacions socials i econòmiques previst en la Llei 13/82, de 7 d'abril, d'Integració Social dels Minusvàlids.
  
2. Persones menors de 60 anys que visquen a soles i que tinguen una discapacitat física igual o superior al 75%, d'acord amb allò especificat en l'apartat anterior.
  
3. Residir al municipi d'Alacant, amb una antiguitat mínima d'un any.
  
4. Acreditar la necessitat de l'atenció sol·licitada perquè manquen de recursos suficients, d'acord amb allò especificat en l'article següent.
  
Article 6. Acreditació de la necessitat
  
1. La necessitat social s'acreditarà mitjançant l'aplicació del barem que apareix en l'annex III. La persona sol·licitant haurà d'adjuntar a la sol·licitud un informe social com el que apareix en l'annex II en què conste la seua situació personal i familiar, i qualsevol altra circumstància que, al parer del tècnic o de la tècnica que l'elabore, justifique aquesta necessitat.
  
2. Per a l'acreditació de la insuficiència de recursos econòmics es consideraran els ingressos que provinguen de sous, de rendes, d'interessos bancaris, de pensions o d'ajudes corresponents a institucions públiques o privades.
  
3. Es considerarà que la persona sol·licitant té recursos econòmics insuficients quan la renda per càpita de la seua unitat familiar siga inferior al cost del multiservei bàsic que per a l'any actual puja a 107.000 PTA (impostos inclosos).
  
4. A aquest efecte és considerarà unitat familiar de la persona sol·licitant la integrada pels cònjuges no separats legalment i els fills i les filles que en depenguen en els termes establits per l'article 87 de la Llei de l'Impost sobre la Renda de les Persones Físiques.
  
Article 7. Exclusions
  
Estan explícitament excloses d'aquestes ajudes les persones que hagen rebut subvenció per al mateix concepte d'uns altres organismes, en la quantitat necessària per a cobrir la necessitat.
  
Sols es podrà sol·licitar una ajuda per unitat familiar.
  
Article 8. Determinació de les aportacions personals i quantificació de l'ajuda
  
1. Per a l'any 1999, els costos dels serveis que s'estableixen són els següents:
  
Multiservei Bàsic: 107.000 PTA/mes (impostos inclosos)
  
Multiservei Complementari: 24.000 PTA/mes (impostos inclosos)
  
2. La quantia de l'ajuda estarà determinada per la diferència entre el cost del servei concedit i la quantitat que haja d'aportar la persona beneficiària.
  
ABONAMENT MULTISERVEI = COST TOTAL - APORTACIÓ PERSONAL
  
3. Les quantitats que haja d'aportar la persona beneficiària es calcularan considerant la renda per càpita de la unitat familiar, que per a l'any 1999 seran:
  
TAULA D'APORTACIONS DE PERSONES BENEFICIÀRIES INTEGRANTS DE FAMÍLIES D'UN SOL MEMBRE
  
 A CÀRREC DE LA A CÀRREC
  
RENDA PER CÀPITA PERSONA USUÀRIA DE LA DGSS
  
menys de 49.735 PTA 0 cost íntegre
  
entre 49.736 i 60.000 2% 98%
  
entre 60.001 i 70.000 5% 95%
  
entre 70.001 i 80.000 10% 90%
  
entre 80.001 i 90.000 20% 80%
  
entre 90.001 i 973.514 30% 70%
  
entre 100.001 i 319.105 40% 60%
  
TAULA D'APORTACIONS DE PERSONES BENEFICIÀRIES INTEGRANTS DE FAMÍLIES DE DOS O MÉS MEMBRES
  
 A CÀRREC DE LA A CÀRREC
  
RENDA PER CÀPITA PERSONA USUÀRIA DE LA DGSS
  
menys de 49.735 PTA 2% 98%
  
entre 49.736 i 60.000 5% 95%
  
entre 60.001 i 70.000 10% 90%
  
entre 70.001 i 80.000 20% 80%
  
entre 80.001 i 90.000 30% 70%
  
entre 90.001 i 759.421 40% 60%
  
entre 100.001 i 534.887 50% 50%
  
Article 9. Documentació
  
La persona sol·licitant haurà de presentar aquesta documentació:
  
1. Sol·licitud d'acord amb el model oficial 1 que apareix en l'annex I, correctament emplenada, signada per la persona interessada o per la representant legal, sempre que aquesta última ho acredite de la manera establida en l'article 32 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
2. Fotocòpia compulsada del document nacional d'identitat de la persona sol·licitant i, si escau, de la representant legal.
  
3. Certificat d'Empadronament que especifique l'antiguitat de la persona.
  
4. Fotocòpia compulsada de la Declaració de la Renda i/o de Patrimoni, o certificat negatiu d'Hisenda de la persona sol·licitant i del seu cònjuge corresponent a l'exercici 1997.
  
5. Justificant de la pensió o de les pensions, expedit per l'organisme competent, relatiu a l'any 1998.
  
6. Informe social d'acord amb el model que apareix en l'annex II, emplenat per un treballador o una treballadora social de l'equip social de base de l'ajuntament, dels centres dependents de la Generalitat Valenciana o per uns altres que determine aquesta.
  
Article 10. Justificació dels ingressos econòmics
  
La justificació dels ingressos de la persona sol·licitant es realitzarà de la manera que s'especifica tot seguit:
  
1. La renda anual es justificarà amb el certificat de la pensió de l'any 1998 i tots els fulls, incloent-hi el full d'ingrés o de devolució correctament segellat de la declaració o de les declaracions de l'Impost sobre la Renda de les Persones Físiques i/o del Patrimoni corresponent a l'exercici 1997.
  
2. Donat cas que s'haguera realitzat declaració complementària, caldrà adjuntar-hi fotocòpia compulsada de tots els fulls.
  
3. Si la persona està exempta de l'obligació de presentar la Declaració de l'Impost sobre la Renda de les Persones Físiques i del Patrimoni, justificarà els seus ingressos mitjançant els certificats de les empreses o dels organismes oficials (INEM, Seguretat Social, Conselleria de Benestar Social, etc.) referits a l'any 1998.
  
Article 11. Lloc i termini de presentació
  
1. Les sol·licituds es presentaran juntament amb la documentació requerida en els articles 9 i 10 d'acord amb el que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. El termini de presentació de les sol·licituds s'iniciarà a partir de l'endemà de la publicació d'aquesta ordre en el Diari Oficial de la Generalitat Valenciana, i acabarà el 30 de setembre de 1999.
  
Article 12. Tramitació
  
1. Els òrgans de recepció de les sol·licituds les remetran, juntament amb tota la documentació, a les direccions territorials de Benestar Social.
  
2. Una vegada rebudes les sol·licituds, les direccions territorials de Benestar Social les registraran, les verificaran i podran realitzar d'ofici les actuacions que consideren necessàries per a la determinació, la coneixença i la comprovació de les dades en virtut de les quals s'ha de pronunciar la resolució.
  
3. Quan la sol·licitud no reunisca els requisits exigits o quan no s'hi adjunte la documentació que d'acord amb aquesta ordre siga exigible, es requerirà la persona interessada perquè en el termini de 10 dies esmene la falta o presente els documents preceptius, amb la indicació que si no ho fa així, es considerarà que desisteix en la seua petició i s'arxivarà l'expedient sense més tràmit, amb els efectes previstos en l'article 42.1, de la Llei 30/1992, de 26 de novembre.
  
4. S'estableix una Comissió Tècnica de Valoració per a cadascuna de les direccions territorials, integrada pel cap de Secció de Tercera Edat i per dos tècnics o dues tècniques de la Secció. Es constituirà una altra Comissió en la Direcció General de Serveis Socials integrada per la cap del Programa de Tercera Edat i per dos tècnics o dues tècniques del Servei d'Atenció Integral al Major. Les esmentades comissions tindran com a funció l'estudi i la proposta de resolució motivada dels expedients d'ajuda.
  
5. En qualsevol fase de la tramitació de l'expedient, a la vista de la documentació que hi conste i de les obligacions que s'adquireixen per la concessió de l'ajuda, es podran demanar informes dels organismes i de les entitats que es crega oportú i realitza les comprovacions necessàries sobre l'exactitud de tot això.
  
Article 13. Resolució
  
1. Correspon a la consellera de Benestar Social la competència de resoldre, sense perjudici de les delegacions de signatura vigents o de les que puga realitzar en el futur.
  
2. El termini màxim per a resoldre les sol·licituds formulades per les persones interessades serà de sis mesos comptadors des de la data d'entrada en qualsevol dels registres de l'òrgan competent per a resoldre. En els casos en què no es produïsca resolució expressa en el termini indicat, s'entendrà que les sol·licituds han sigut desestimades, a l'efecte previst per l'article 44 de la Llei 30/92, de 26 de novembre.
  
3. Com que el crèdit consignat té caràcter màxim, no podran concedir-se subvencions quan aquest s'haja exhaurit, circumstància que s'haurà de publicar en Diari Oficial de la Generalitat Valenciana
  
4. Donat cas que una persona no faça ús de l'ajuda concedida sense causa justificada en el termini dels 30 dies següents a la notificació, s'entendrà que renuncia al seu dret i s'anul·larà l'ajuda i, per tant, tots els bons concedits fins a la fi de l'exercici.
  
Article 14. Procediment de lliurament de bons
  
1. La quantitat concedida es traduirà en bons mensuals amb els quals la persona beneficiària podrà realitzar el pagament a l'empresa de serveis que l'atenga.
  
2. Tota alteració en les condicions tingudes en compte per a la concessió d'aquesta ajuda, i en tot cas l'obtenció concurrent de subvencions o d'ajudes atorgades per unes altres administracions o ens públics o privats, podrà originar la modificació de la resolució de concessió.
  
Article 15. Obligacions de les persones beneficiàries
  
1. Facilitar als òrgans competents, a requeriment d'aquests, tota la informació econòmica, fiscal, laboral, tècnica i de qualsevol tipus que els siga sol·licitada i que resulte necessària per tal d'assegurar la bona fi de l'ajuda concedida.
  
2. Notificar a l'òrgan competent en matèria de serveis socials la sol·licitud i la concessió de tota ajuda per part d'altres administracions o entitats públiques o privades per a la mateixa finalitat. Donat cas que aquestes ajudes foren diferents de les inicialments previstes en la sol·licitud, la persona sol·licitant sotmetrà l'expedient, per a l'estudi, a l'òrgan competent, el qual podrà augmentar o disminuir la quantitat inicialment concedida mitjançant l'oportuna resolució.
  
3. Assumir les actuacions de control financer que corresponen a la Intervenció General en relació amb la subvenció.
  
4. Destinar els bons objecte d'aquestes ajudes a la finalitat per a la qual han sigut concedides i comunicar a la Direcció General de Serveis Socials qualsevol alteració de les condicions i la manca d'ús, justificat o no, que puguen provocar la modificació de la resolució de concessió.
  
5. Pagar a l'empresa la quantitat que li corresponga en concepte d'aportació personal, d'acord amb allò establit en aquesta ordre.
  
Article 16. Pagament i justificació de les estades a les residències
  
1. El pagament a la persona beneficiària de l'ajuda es realitzarà mitjançant el lliurament dels bons-multiservei corresponents. Amb aquests bons i la diferència que procedisca a càrrec dels seus ingressos personals, la persona beneficiària pagarà l'import del servei dins dels 10 primers dies del mes següent. Una vegada realitzat aquest pagament, la residència estarà obligada a lliurar a la persona beneficiària el justificant de pagament corresponent i la factura expedida de conformitat amb el Reial Decret 2.402/85, de 15 de desembre i les seues modificacions posteriors.
  
2. L'empresa adjudicatària presentarà liquidació mensual a les direccions territorials de Benestar Social del total dels bons-multiservei que disposen segons el nombre de persones beneficiàries.
  
3. Juntament amb els bons i els justificants de pagament lliurats a les persones beneficiàries, l'empresa remetrà a la direcció territorial de Benestar Social corresponent una llista nominal de tots les persones beneficiàries de l'Abonament-Multiservei ateses durant el mes.
  
4. La direcció territorial de Benestar Social procedirà a comprovar i a aprovar la documentació presentada, verificarà el compliment de la finalitat objecte de la subvenció i n'emetrà el certificat corresponent. La Conselleria de Benestar Social procedirà al reconeixement de l'obligació i proposta de pagament a favor de l'empresa que presta el servei, per l'import que resulte de la suma de bons de la mensualitat en qüestió.
  
Article 17. Revisió
  
1. Procedirà dictar una resolució de deixada sense efecte o de minoració i, en tot cas, de reintegrament dels bons rebuts per les persones beneficiàries o de les quantitats rebudes per l'empresa a canvi dels bons, així com els interessos de demora des del moment del pagament de l'ajuda, en els casos de l'article 47.9 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana.
  
2. El procediment s'iniciarà d'ofici com a conseqüència de la iniciativa mateix de l'òrgan competent, d'una ordre superior, de la petició raonada d'altres òrgans que tinguen atribuïdes o no facultats d'inspecció en la matèria, o de la formulació d'una denúncia.
  
3. En la tramitació del procediment es garantirà, en tot cas, el dret de la persona interessada a l'audiència.
  
4. El termini màxim per a resoldre serà de sis mesos des del moment en què va ser incoat l'expedient de revocació o de minoració.
  
5. Les quantitats que caldrà reintegrar tindran la consideració d'ingrés de dret públic a l'efecte del procediment aplicable a la cobrança.
  
Article 18
  
S'estableix una dotació de 842.263.081 de PTA (1.202.024,21 euros), la qual serà atesa dins de la secció 16 €Benestar Social?, a càrrec del programa pressupostari 313.10 €Serveis Socials?, línia de subvenció 445/99 (projecte comptable 2.948) ?Abonament Multiserveis?. S'habilitaran per als exercicis pressupostaris 2000, 2001 i 2002 les línies de subvenció oportunes en el corresponent programa pressupostari de serveis socials.
  
Disposició addicional
  
Per tal de no perjudicar persones majors en situació d'abandó i en situacions d'excepcional gravetat social que puguen afectar aquests o les seues famílies, la Direcció General de Serveis Socials, a la vista de l'informe social i/o de la documentació que ho acredite, podrà proposa la resolució de forma motivada d'aquestes ajudes encara que falte algun dels requisits establits en aquesta ordre. En tot cas, haurà de constar en l'expedient clarament la referència al supòsit que es tracte i la dificultat de satisfer la necessitat plantejada considerant en la totalitat els requisits indicats que, en cap cas, seran els relatius a la capacitat d'aportació econòmica.
  
Disposicions finals
  
Primera
  
Es faculta la Direcció General de Serveis Socials perquè dicte les instruccions necessàries per al desplegament d'aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra les bases d'aquesta convocatòria, s'hi podrà interposar, potestativament, recurs de reposició davant del mateix òrgan que va dictar l'acte, en el termini d'un mes comptador des de l'endemà de la publicació, o bé, recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptadors des de la publicació d'aquesta, tot això de conformitat amb els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 10 i 46 de la Llei 29/98, de 13 de juliol, de la Jurisdicció Contenciosa Administrativa, sense perjudici que puga exercitar-se'n qualsevol altre que es crega procedent.
  
València, 27 de maig de 1999
  
La consellera de Benestar Social
  
MARCELA MIRÓ PÉREZ
  
INSTRUCCIONS PER A EMPLENAR L'IMPRÉS DE SOL·LICITUD
  
1. Dades personals
  
En les dades relatives al la persona convivent, s'hi posarà el nom de la persona minusvàlida o una altra persona major de 60 anys que forme part de la mateixa unitat familiar. En tot cas, cal especificar-n'hi el parentiu en relació amb la persona sol·licitant.
  
2. Ajuda sol·licitada
  
2.1. Podrà sol·licitar-se la modalitat de Prestació Bàsica o ambdues (Bàsica + Complementària).
  
2.2. En el cas de sol·licitar ambdues, la concessió de la modalitat de Prestació Complementària estarà condicionada a l'obtenció de 35 punts o més en l'Informe Social.
  
Annex III
  
Barem sobre necessitat social
  
I. GRAU D'AUTONOMIA PERSONAL PUNTS
  
MOBILITAT
  
- Camina amb normalitat 0
  
- Camina amb dificultat o amb ajuda de bastó 2
  
- Camina amb ajuda de crosses, caminador, etc. 3
  
- En cadira de rodes o enllitat 4
  
VESTIMENTA
  
- Es vesteix sense ajuda i correctament 0
  
- Es vesteix a soles però incorrectament 1
  
- Necessita alguna ajuda per a vestir-se 2
  
- Incapaç de vestir-se sense ajuda 3
  
ENDREÇ
  
- S'endreça sense ajuda 0
  
- S'endreça a soles però incorrectament 1
  
- Necessita ajuda per a endreçar-se 2
  
- Incapaç d'endreçar-se sense ajuda 3
  
ALIMENTACIÓ
  
- S'alimenta correctament i sense ajuda 0
  
- S'alimenta amb ajuda mínima 2
  
- Necessita ajuda amb freqüència 3
  
- És incapaç d'alimentar-se, necessita ajuda sempre 4
  
II. AJUDA QUE NECESSITA PER
  
A REALITZAR LES ACTIVITATS
  
INSTRUMENTALS DE LA VIDA DIÀRIA PUNTS
  
Cobertura de les necessitats primàrias:
  
- Totalment dependent 8
  
- necessita ajuda quasi a diari 6
  
- necessita ajuda mínima 1
  
Realització de las tasques domèstiques
  
- Totalment dependent 5
  
- Necessita ajuda quasi a diari 4
  
- Necessita ajuda mínima 1
  
Comunicació social
  
- Totalment dependent 3
  
- Necessita ajuda quasi a diari 2
  
- Necessita ajuda mínima 1
  
III. SUPORT SOCIAL QUE REP PUNTS
  
- Gens 16
  
- Escàs suport 14